《俗礼歌五首 其五 莫传彩》
明代·郑文康

莫传彩，莫传彩，两席相传礼安在。媒婆前引伴婆随，传入洞房齐喝采。

人家娶妇在传家，不在容颜如舜华。前席舒开后席卷，呼作龙须徒尔夸。

呜呼新郎有彩莫铺地，留制斑衣老来戏。

作者简介：（1413—1465）苏州府昆山人，字时乂，号介庵。正统十三年进士。观政大理寺，寻因疾归。父母相继亡故后，绝意仕进，专心经史。好为诗文。有《平桥集》。